  Майя Бывальцева Ижкарысь Крыме авиарейсъёслы субсидиос 2016-тӥ арын уз висъяське. Иворъёсъя «Удмуртия» агентстволы со сярысь вераз «Ижавиа» компаниысь ёзэслэн кивалтӥсез Олеся Лямина. «Ижкар-Симферополь-Ижкар» рейслы субсидиос уз луэ. Мугез со бордын: оштолэзь пумын, Крыме лобанлы субсидиос висъян сярысь пуктэтэз кутон дырлы, Симферополе авиабилетъёс 2 толэзь ӵоже вузасько ни вал — 2016-тӥ арын тулыспалысен. Со дырлы милям туж трос билетъёс вузамын ни вал, куд-ог рейсъёсы 90 процент палаез. Нош пуктэтын верамын, компаниос 30 процентсэ интыосты субсидиен лобанлы висъяны кулэ шуыса. Озьыен, ми пуктэтлэсь куронъёссэ быдэстыны нокызьы ум быгатӥське. Жаляса верано, югдурез воштыны уг луы», — вераз со. Ляминалэн верамезъя, та выллем югдуре шедизы куд-ог мукет авиакомпаниос но. Мукет каръёс, кытысь «Ижавиа» Крыме ветлэ но кудъёсыз субсидиосын лобан списоке азьвылгес шедизы вал, со списоке ик кылизы — кылсярысь, Набережные Челны. Отысен Крыме билет басьтэм муртъёс быгатозы кун коньдэтысь компенсацилы оскыны, озьыен, зарезь дуре билет дунтэмгес усёз. Тодэ вайытом, Ижкарез списоке ватсаса пыртон сярысь тодмо луиз 6-тӥ куартолэзе. Чакланъёсъя, Удмуртилэн шоркарысьтыз Симферополе, но берен дунтэменгес лобӟыны быгатозы 23 аресозь егитъёс, пенсионеръёс, пинал дырысенызы II яке III группаен сӧсыръёс, пӧртэм арлыдъем I группаен сӧсыръёс но соосты келяса ветлӥсьёс, озьы ик сӧсыр нылпиез келясьёс. Тегъёс: Туризм Ижкар Ижавиа Крым субсидиос  